
מדינת ישראל
משרד החינוך 
המשנה למנהלת הכללית
אגף רכש מכרזים והתקשרויות
ירושלים, ‏1 בדצמבר 2016

א' כסלו תשע"ז
מכרז היקפים משתנים מס' 34/11.2016 : 
ביצוע תוכניות חוויתיות לתלמידי החינוך המיוחד הלומדים במסגרות חינוכיות בנושאים הבאים:
1. 
טיפוס וגלישה בטבע ומתחם פעילות אתגרי כולל חבלים
2. 
פעילות שדה בטבע
הבהרה 1
סיכום תשובות לשאלות שהגיעו עד לתאריך 17.11.2016
1. כללי

1. המועד האחרון להגשת הצעות למכרז שבנדון הינו 12.12.2016 שעה 11:00.
2. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

3. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
4. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

5. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
6. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

7. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


8. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL

10. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.

2. פרק 1 – מבוא
1. סעיף 1.5.1, עמוד 3
בכל מקום בו מופיע במכרז הנושא "טיפוס וגלישה בטבע ומתחם פעילות אתגרי כולל חבלים" הנושא מתייחס לטיפוס וגלישה בטבע ומתחם פעילות אתגרי כולל מתחם חבלים אתגרי נייד או קבוע כפי שמפורט בחוזר מנכ"ל.
2. סעיף 1.5.5, עמוד 3
כאמור בסעיף 1.5.5, המציע שיזכה בנושא א' (טיפוס וגלישה בטבע ומתחם פעילות אתגרי כולל חבלים) יידרש לבצע במסגרת ההתקשרות עמו, כחלק מזכייתו בנושא א' כאמור, את הפעילויות בנושא רכיבה על אופניים ובנושא רכיבה על בעלי חיים. 
לכן למען הסר ספק, על המציע להגיש הצעות מחיר לכל אחד מתתי הנושאים כמפורט בסעיף 12.1.1 בכתב המכרז.
3. סעיף 1.5.6, עמוד 3
המציע שיזכה בכל אחד מהנושאים יידרש לבצע את הפעילות בכל הארץ. 
האמור בסעיף זה מתייחס לקבלן שיזכה במכרז זה.
3. פרק 2 – הגורמים אליהם מופנה המכרז (דרישות סף)
1. סעיף 2.3, עמוד 4
אין דרישה מהמציע לקיום מחזור כספי מינמלי.
2. סעיף 2.4.2, עמוד 5, סעיף 2.5.2, עמוד 6
המציע נדרש לפרט את ניסיונו בהתאם לנדרש בסעיף זה עפ"י טבלאות המופיעות בחוברת ההצעה.
4. פרק 4 – תיאור הפרוייקט ותפקידי הקבלן
1. כללי
החלוקה התקציבית בין הנושאים השונים, תתבצע עפ"י שיקול דעתו הבלעדי של המשרד.
2. סעיף 4.1, עמוד 9
הקישור המצורף בסעיף זה במכרז מתייחס לחוזר מנכ"ל הרלוונטי לסוג הפעילות הנדרש במכרז.
3. סעיף 4.4, עמוד 9
משך הפעילות לקבוצה, יקבע לפי אופי הפעילות ובכפוף להוראות חוזר המנכ"ל לכל סוג פעילות, תוך תיאום עם מנהל המוסד החינוכי.
4. סעיף 4.4.3, עמוד 9
אחד מהמדריכים ישמש כמנחה מלווה והוא יידרש להיות נוכח בכל זמן הפעילות.
5. סעיף 4.5.2, עמוד 10
כמות שעות הפעילות תישאר ללא שינוי.
6. סעיף 4.6, עמוד 11
(1) מקום ביצוע הפעילות הינו כמוגדר בסעיף זה במכרז עבור כל אחת מסוגי הפעילויות.
(2) המציע שיזכה בכל אחד מהנושאים יידרש לבצע את הפעילות בכל הארץ. 
(3) הפעילות  בנושא "פעילות שדה בטבע" הינה כמפורט בסעיף 4.6.3 במכרז.
7. סעיף 4.7.7, עמוד 12
(1) חל איסור מוחלט לגבות ממסגרת חינוכית סכום כלשהו בכל מה שנוגע לפעילות במסגרת מכרז זה.
(2) התשלום לקבלן בגין ביצוע הפעילות יהיה עפ"י התעריפים שאושרו ע"י המשרד.
המציע במסגרת הצעתו נדרש לפרט את אופן חישוב המחיר לקבוצה לכל אחת מסוגי הפעילות, תוך פירוט העלויות ומקורות המימון.

הקבלן לא יוכל להתנות ביצוע הפעילות בקבלת כספים ממקורות מימון חיצוניים.
8. סעיף 4.10, עמוד 14
התאמת עבודת המדריכים והכשרתם הינה כמפורט בסעיף זה במכרז תוך התייחסות לפעילות הנדרשת במסגרת מכרז זה תוך שימוש בגורמים מקצועיים רלוונטיים לסוג הפעילות.
5. פרק 5 – כח האדם של הקבלן והאמצעים הנדרשים לביצוע המכרז

1. סעיף 5.13.2, עמוד 21
על המציע להציג רכז בטיחות אחד המיועד לביצוע הפעילות.
2. סעיף 5.13.3, עמוד 22
הדרישות מהמדריכים הינם כמפורט בסעיף זה במכרז.
3. סעיף 5.13.4, עמוד 22
הדרישות מהמנחים המלווים יהיו כדלקמן:
על הקבלן להעסיק מנחים מלווים שיהיו אחראים על הובלת השיח הרפלקטיבי והתהליך האישי / והקבוצתי ויהוו מבוגר אחראי נוסף, שותף ומסייע בהפעלת הפעילות. 

כל מנחה מלווה יעמוד בדרישות המינימליות הבאות:
1. תואר אקדמי בחינוך או עבודה סוציאלית או בייעוץ חינוכי או מטפל בעל תעודה מוכרת במקצועות הבריאות מטעם משרד הבריאות. 
2. ניסיון של לפחות שנתיים בפעילות חינוכית פורמלית או בלתי פורמלית
או לחילופין
ניסיון בעבודה עם אוכלוסיית תלמידים עם צרכים מיוחדים. 
6. פרק 10 – ביטוח
לגבי חוות סוסים בלבד, ניתן ליישם את תנאי הביטוח כדלקמן וזאת בהתאם למסוכם עם משרד הרווחה והשירותים החברתיים.
(1) להציג ביטוח חבות מעבידים בגבול אחריות של 20,000,000 ₪. 
(2) להציג ביטוח אחריות כלפי צד שלישי בגבול אחריות של 12,500,000 ₪ הכולל ביטול חריג אחריות מקצועית (סעיף 3ב' לנוסח פוליסה לביטוח אחריות כלפי צד שלישי מהדורת ביט 2013). 

(3) לאור הנ"ל, הדרישה לביטוח אחריות מקצועית מתייתרת. 
(4) אישור זה ניתן לשנה אחת בלבד (בתום השנה, נבחן הנושא מחדש). 
הסיכום הנ"ל חל על חוות סוסים בלבד ולא חל על יתר נותני השירותים במכרז (כמו: טיפוס וגלישה בטבע ומתחם פעילות אתגרי כולל חבלים). 
7. פרק 13 - הקריטריונים לבחירת הקבלן
בדיקת ההצעות ומתן הציונים הינו כמפורט בטבלת השוואת ההצעות המצורפות למכרז בנספח 5.
8. פרק 15 – תקופת התקשרות
תחילת ביצוע הפעילות תחל לאחר סיום הליכי המכרז וחתימת הסכם עם הקבלן  ותחל לקראת שנת הלימודים תשע"ח.
9. פרק 22 – מסמכים נדרשים ותנאי מסירת ההצעה
1. סעיף 22.1.1, עמוד 43
כאמור במכרז על המציע לצרף להצעה תקליטורים עם עותק סרוק של חוברת ההצעה בלבד.
2. סעיף 22.1.2, עמוד 43
ערבות מציע הינה בהתאם לנושאים אליהם מוגשת ההצעה כמפורט בסעיף זה במכרז.
3. סעיף 22.1.4, עמוד 44
כנדרש בסעיף זה במכרז, במקרה של גוף משפטי מאוגד יש לצרף את המסמכים המפורטים לרבות פלט עדכני.
מסמכים הנדרשים ממציע שהינו עמותה הינם כמפורט בסעיף 22.1.5 במכרז.
10. נספח מספר 4 (1) – טופס הגשת ההצעה לנושא 1 - טיפוס וגלישה בטבע ומתחם פעילות אתגרי כולל חבלים
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל התוכנית המיועד – יש לפרט את ניסיונו של מנהל התוכנית המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – נתוני רכז בטיחות המיועד – יש לפרט את ניסיונו של רכז בטיחות המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 10 לבין קורות החיים.
6. סעיף 11 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.

דפי עזר אלו משמשים לבחינת סבירות ההצעה.

7. נספח א' - מסמכים נדרשים מהמציע – יש לבטל את הדרישה ל- "תצהיר של המנהל הכללי של המציע  בעניין אבטחת מידע, על גבי הטופס המצורף" ול- " תצהיר של ממונה אבטחת מידע של המציע, על גבי הטופס המצורף".
11. נספח מספר 4 (2) – טופס הגשת ההצעה לנושא 2 - פעילות שדה בטבע
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל התוכנית המיועד – יש לפרט את ניסיונו של מנהל התוכנית המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – נתוני רכז בטיחות המיועד – יש לפרט את ניסיונו של רכז בטיחות המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 10 לבין קורות החיים.
6. סעיף 11 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.

דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

